Evelina

**Evelina** (oikealta nimeltään **Eveliina Tammenlaakso**, s. 27. toukokuuta 1995 eli 24-vuotias)on suomalainen laulaja.

## Ura

### **2012; Osallistuminen Voice Of Finlandiin**

Eveliina Tammenlaakso osallistui Voice Of Finland -televisio-ohjelman ensimmäiselle tuotantokaudelle vuonna 2012, jossa hän pääsi Elastisen tiimissä livelähetyksiin asti sekä levyttämään Nicki Minajin kappaleen *Super Bass*.

### **2014-2016; Levytyssopimus M-Eazy Musicin kanssa ja ura nousukiitoon**

Sittemmin Tammenlaakso solmi levytyssopimuksen Universal Music Finlandin alaisuudessa toimivan M-Eazy Musicin kanssa. Vuonna 2014 hän oli mukana Asteen kappaleella Himalaja ja alkoi tekemään musiikkia taiteilijanimenään *Evelina*. Evelinan ensimmäiset kappaleet Vuoristorataa ja Rakkaudesta lajiin julkaistiin singlenä toukokuussa 2015. Jälkimmäisellä on mukana rap-artisti Eevil Stöö. Evelina vierailee JVG:n kappaleella Takajeejee, Robinin kappaleella Kultakehykset ja Brädin kappaleella Kombo. Läpimurtonsa Evelina teki joulukuussa 2015, kun hän julkaisi singlen Honey, jossa vierailee rap-artisti Mikael Gabriel. Kappale nousi nopeasti suoratoistopalvelu Spotifyssa Suomen Top 50 -listan kärkisijoille ja on striimannut sittemmin nelinkertaista platinaa. Vuoden 2019 lopulla Helsingin Sanomat julkaisi kuvan striimatuimmista suomalaisista kappaleista, jossa *Honey* on neljännellä sijalla. Vuoden 2016 maaliskuussa julkaistiin singlenä kappale Sireenit, joka on sittemmin striimannut tuplaplatinaa. Kesäkuussa 2016 julkaistulla Sushi kappaleella on mukana rap-duo JVG. Saman vuoden syyskuussa julkaistiin vielä Ei filtterii -niminen single, jonka jälkeen lokakuussa julkaistiin Evelinan depyyttialbumi 24K, joka on ensimmäinen suomalainen ennakkoon platinaa striimannut albumi sen singlejen striimausmäärien perusteella.

### **2017-2019; Vain elämää ja toinen albumi**

Evelina julkaisi vuoden 2017 aikana singlenä kolme uutta kappaletta; Kylmii väreitä toukokuussa, Tornado syyskuussa ja Katri Helena marraskuussa. *Kylmii väreitä* on striimannut triplaplatinaa, *Tornado* tuplaplatinaa ja *Katri Helena* kultaa. Vuonna 2018 Evelina julkaisi myös kolme singleä; Sun vika maaliskuussa, Vielä kerran heinäkuussa ja Nostalgiaa joulukuussa. Kaksi ensimmäistä ovat striimanneet platinaa ja Nostalgiaa kultaa. Evelina osallistui Vain elämää -televisiosarjan yhdeksännelle tuotantokaudelle yhdessä kuuden muun artistin kanssa, joka kuvattiin kesäkuussa 2018 ja esitettiin televisiossa saman vuoden syksyllä. Hän versioi kappaleet F-F-F-Falling, Leijonakuningas, Asfalttiviidakko, Klosetti, Eloon! ja Aamu. Helmikuussa 2019 Evelina julkaisi singlen Miks ja viikon päästä toisen albuminsa SOS, joka striimasi ennakkoon tuplaplatinaa. Hän on mukana JVG:n kappaleella Kalenterist tilaa, joka on striimannut sittemmin platinaa.

### **2020; Uutta musiikkia**

Evelina vierailee Pyhimyksen kappaleella Punainen lanka. Tammikuussa 2020 julkaistaan Evelinan uusi single nimeltään Hitaasti ja hän on Suomen Def Jam Recordings -levy-yhtiön ensimmäinen artistikiinnitys.

## Julkaisut

### **Albumit**

* 24K (2016)
* SOS (2019)

### **Singlet**

* Himalaja (Aste feat. Evelina, 2014)
* Vuoristorataa / Rakkaudesta lajiin (mukana Eevil Stöö, 2015)
* Honey (mukana Mikael Gabriel, 2015)
* Kombo (Brädi feat. Evelina, 2016)
* Sireenit (2016)
* SUSHI (mukana JVG, 2016)
* Ei filtterii (2016)
* Kylmii väreitä (2017)
* Tornado (2017)
* Katri Helena (2017)
* Sun vika (2018)
* Vielä kerran (2018)
* Nostalgiaa (2018)
* Miks (2019)
* Hitaasti (2020)

### **Musiikkivideot**

* Vuoristorataa (2015)
* Rakkaudesta lajiin (2015)
* Honey (2015)
* Fuulaa (2016)
* Kylmii väreitä (2017)
* Sun vika (2018)
* Sahara (2019)

### **Vierailijana**

* Takajeejee (JVG, 2015)
* Kultareunukset (Robin, 2015)
* Kalenterist tilaa (JVG, 2019)
* Punainen lanka (Pyhimys, 2020)

## Sosiaalisessa mediassa

* Nettisivut
* Facebook
* Instagram
* YouTube